**РАЙНОННА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 19/28 март 2017 г.

от заседание на Районна избирателна комисия Ловеч

 Днес, 28 март 2017 г., в гр. Ловеч, ул. „Търговска”№ 43, стая 412, от 17:30 ч. се проведе заседание на РИК Ловеч. На заседанието присъстват членове на комисията както следва:

|  |  |
| --- | --- |
| ПРЕДСЕДАТЕЛ: | Валентина Стефанова Недялкова |
| ЗАМ.-ПРЕДСЕДАТЕЛ: | Станислава Гечева Стайкова – Давидова |
| ЗАМ.-ПРЕДСЕДАТЕЛ: | Стойо Иванов Ковачев |
| СЕКРЕТАР: | Фатме Юсеинова Моллова |
| ЧЛЕНОВЕ: | Дора Ангелова Стоянова |
|  | Ваня Владимирова Събчева |
|  | Павлина Минкова Комитова |
|  | Елка Иванова Ангелова |
|  | Севдие Шефкат Кулаалиева |
|  | Цеца Петрова Райнова |
|  | Валентин Георгиев Вълев |
|  | Цветана Георгиева Цанкова |

 Присъстват 12 от общо 13 члена на Комисията. Отсъства Бисер Божидаров Димов. На основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа.

 Председателят оповести следния дневен ред:

1. Oпределяне на членове на РИК Ловеч, които да предадат на ТЗ ГРАО – Ловеч пликове с избирателните списъци, декларациите и удостоверенията към тях, списъците на заличените лица и списъците за допълнително вписване на придружителите от произвеждането на изборите за народни представители на 26 март 2017 г. в изборен район 11-Ловеч;
2. Разни.

 Председателят подложи на гласуване така обявения дневен ред. Бе проведено гласуване и с 12 гласа „За” (Валентина Стефанова Недялкова; Станислава Гечева Стайкова – Давидова; Стойо Иванов Ковачев; Фатме Юсеинова Моллова; Дора Ангелова Стоянова; Ваня Владимирова Събчева; Павлина Минкова Комитова; Елка Иванова Ангелова; Севдие Шефкат Кулаалиева; Цеца Петрова Райнова; Валентин Георгиев Вълев; Цветана Георгиева Цанкова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

**Първа точка:**

Председателят докладва, че РИК Ловеч следва да предаде на ТЗ ГРАО в тридневен срок от приключване на гласуването в изборите за народни представители за Народно събрание на 26.03.2017 г. пликовете по т. 1 от Решение № 9387-НС от 02.03.2017 г. на ЦИК с книжата в тях (избирателните списъци, декларациите и удостоверенията към тях, списъците на заличените лица и списъците за допълнително вписване на придружителите), за извършване на проверка за гласуване в нарушение на правилата на ИК и други нарушения на ИК. За целта следва да се определят три лица от различни политически партии, които да предадат пликовете и да съставят протокол за това. Тя направи предложение за приемане на решение. Предложението бе подложено на гласуване. С 12 гласа „За”(Валентина Стефанова Недялкова; Станислава Гечева Стайкова – Давидова; Стойо Иванов Ковачев; Фатме Юсеинова Моллова; Дора Ангелова Стоянова; Ваня Владимирова Събчева; Павлина Минкова Комитова; Елка Иванова Ангелова; Севдие Шефкат Кулаалиева; Цеца Петрова Райнова; Цветана Георгиева Цанкова; Валентин Георгиев Вълев) и 0 „Против” и на основание чл. 72, ал. 1, т. 1 от Изборния кодекс, т. 22 от Решение № 9387-НС от 02.03.2017 г. на Централна избирателна комисия и Решение № 4527-НС от 17.03.2017 г. на Централна избирателна комисия, Районна избирателна комисия Ловеч

**Р Е Ш И :**

ОПРЕДЕЛЯ лица, които да предадат на ТЗ ГРАО Ловеч пликовете по т. 1 от Решение № 9387-НС от 02.03.2017 г. на ЦИК с книжата в тях (избирателните списъци, декларациите и удостоверенията към тях, списъците на заличените лица и списъците за допълнително вписване на придружителите), за извършване на проверка за гласуване в нарушение на правилата на ИК и други нарушения на ИК, както следва:

Валентина Стефанова Недялкова

Стойо Иванов Ковачев

Фатме Юсеинова Моллова

Предаването да се извърши в срок до 29.03.2017 г. включително като за предаването да се състави приемо-предавателен протокол.

Настоящото решение подлежи на обжалване пред Централната избирателна комисия в срок до три дни от обявяването му.

Прекъсвам заседанието в 17:35 часа.

Заседанието на РИК Ловеч продължава в 18:45 ч. Присъстват 12 от общо 13 члена на Комисията (Валентина Стефанова Недялкова; Станислава Гечева Стайкова – Давидова; Стойо Иванов Ковачев; Фатме Юсеинова Моллова; Дора Ангелова Стоянова; Ваня Владимирова Събчева; Павлина Минкова Комитова; Елка Иванова Ангелова; Севдие Шефкат Кулаалиева; Цеца Петрова Райнова; Цветана Георгиева Цанкова; Валентин Георгиев Вълев). На основание чл. 70, ал. 3 от Изборния кодекс е налице необходимия кворум и РИК Ловеч може да продължи своята работа.

**Точка „Разни“:**

1. Председателят докладва за постъпил сигнал с вх. № 310/27.03.2017 г., 11:10 ч., от Здравка Пейчева Боровска като наблюдател от сдружение „ГИСДИ“ в изборите за народни представители на 26.03.2017 г. Сигналът е срещу Секция № 113400037. В сигнала се посочва, че на 26.03.2017 г. в 19:29 ч. на интернет страницата на РИК Ловеч е публикувано Решение с № 326, в което се указва на СИК №113400037 в с. Балабанско, общ. Троян, да използва „Протокол на секционна избирателна секция“ с фаб. № 4110235, като разпечата плика, в който се съдържа и пристъпи към попълването му след установяване на резултатите от гласуването и попълването на черновата на протокола. Публикуваният сканиран протокол на СИК № 113400037 е с фабричен номер 4110234, което е нарушение на Решение № 326/26.03.2017 г. на РИК Ловеч.

РИК Ловеч разгледа изложените обстоятелства бяха снети писмени обяснения от всички членове на СИК № 113400037. Бе установено следното: СИК № 113400037 са получили на 25.03.2017 г., като част от изборните книжа и материали в предизборния ден, и два запечатани плика, подписани от членовете на РИК Ловеч и подпечатани с печата на комисията, съдържащи всеки от които по един Протокол на секционна избирателна комисия, като единият е с фаб. № 4110234, а другият с фаб. № 4110235. За предаването е съставен и Протокол за предаване и приемане на изборни книжа и материали на СИК по чл. 215, ал. 4 във връзка с ал.1 от Изборния кодекс. В изборния ден и преди приключване на гласуването е отворен единият от запечатаните пликове и е попълнена част от Протокол на секционната избирателна комисия с фаб. № 4110234 като е попълнена началната част на протокола с номера на СИК и имената на членовете на СИК. След попълването на тези общи данни протоколът е бил запечатан и поставен обратно в плика, след което отделен настрани до приключване на гласуването и отчитането на резултатите. В РИК Ловеч е постъпил сигнал за отваряне на плика с протокола и попълване на първата му страница като е приложен и снимков материал, от който е видно попълване на началните данни на стр. 1 от протокола, а именно номер на СИК и имена на членовете на комисията. РИК Ловеч е дала указания, че с оглед разпоредбите на Методическите указания на ЦИК по прилагане на Изборния кодекс за секционните избирателни комисии протоколите следва да се отварят и попълват след приключване на гласуването. В тази връзка, е дадено указание да се използва втория получен протокол – този с фаб. № 4110235. Видно от обясненията на членовете на СИК след приключване на гласуването и преброяването на гласовете, те са продължили работата си като са попълнили черновата на протокола на СИК и бланка – чернова за отчитане на преференциите. Уверили са се, че данните са записани правилно, както и е налице коректност след проверка на контролните числа в протокола. Постигнали са пълно съгласие помежду си по отчитането на гласовете като не е имало спорове и възражения във връзка с действителното отчитане. По това време при установяването на резултатите от гласуването са присъствали и Радка Гидишка – застъпник на БСП за БЪЛГАРИЯ и Любка Калчева – представител на ПП ГЕРБ. Не са постъпили никакви възражения от присъствалите лица. Протоколът е подписан от всички членове, не са налице приложени особени мнения или протоколи, съставени по реда на чл. 279, ал. 3 от ИК на СИК. Не са налице жалби, възражения, заявления и други в изборния ден. От друга страна протоколът е попълнен коректно, без зачертавания или поправки. Непротиворечиво се твърди, че вторият протокол на СИК, получен на 25.03.2017 г., е останал в затворения плик, подписан от членовете на РИК и подпечатан с печата на РИК и съгласно указанията на ЦИК е поставен в торбата с останалите материали и предаден за съхранение на общинска администрация, като не се е налагало да бъде преписван съставения протокол.

Във връзка с всички събрани доказателства РИК Ловеч счита, че не се констатираха нарушения на изборния процес, които могат да доведат до несигурност относно констатираните от СИК резултати и биха променили отразените в протокола на СИК данни. На членовете на СИК № 113400037 е обърнато внимание за начина и времето, в което следва да бъдат съставяни протоколите приложение № 87-НС-х от изборните книжа. Тя направи предложение за приемане на решение. Предложението бе подложено на гласуване. С 12 гласа „За”(Валентина Стефанова Недялкова; Станислава Гечева Стайкова – Давидова; Стойо Иванов Ковачев; Фатме Юсеинова Моллова; Дора Ангелова Стоянова; Ваня Владимирова Събчева; Павлина Минкова Комитова; Елка Иванова Ангелова; Севдие Шефкат Кулаалиева; Цеца Петрова Райнова; Цветана Георгиева Цанкова; Валентин Георгиев Вълев) и 0 „Против” и на основание чл. 72, ал. 1, т. 1 и т.20 от Изборния кодекс, Районна избирателна комисия Ловеч

**Р Е Ш И :**

Приема за сведение сигнал с вх. № 310/27.03.2017 г., 11:10 ч., от Здравка Пейчева Боровска, като наблюдател от сдружение „ГИСДИ“ в изборите за народни представители на 26.03.2017г.

Настоящото решение подлежи на обжалване пред Централната избирателна комисия в срок до три дни от обявяването му.

След изчерпване на дневния ред заседанието бе закрито в 18:50 часа.

ПРЕДСЕДАТЕЛ:

 /Валентина Недялкова/

СЕКРЕТАР:

 /Фатме Моллова/